Държавен вестник, бр. 66, 2014 г., стр. 123

БРОЙ  66	
Д Ъ Р Ж А В Е Н  В Е С Т Н И К 	
СТР.  123  
При съмнителни стойности на зрителна остро­
та същата се обективизира чрез изследване с 
метода на Гюнтер.
Увреждания на роговичните мембрани, 
дегенерации, дистрофии на роговицата, кера­
токонус и др.
Тези заболявания се доказват само в клинична 
обстановка.
Годността за работа в МВР се определя след 
завършване на лечението съобразно със зрител­
ната острота. При леките случаи служителите 
са годни с противопоказания: работа при лоши 
атмосферни условия, студ, вятър, запрашеност, 
дразнещи изпарения, недостатъчно осветление 
и др.
Заболявания на конюнктивата и клепачите
Към тази рубрика са включени: остър и хро­
ничен конюнктивит, блефароконюнктивит, пте­
ригиум, цикатрикси на конюнктивата, блефарит, 
хордеолум и др. възпаления на клепачите, птоза 
на клепачите, ентропион, ектропиум, лагофталм, 
дегенеративни заболявания на клепача и др.
Изброените страдания се придружават от 
постоянно или често рецидивиращи под вли­
яние на неблагоприятните атмосферни или 
климатични условия възпаления на миглените 
ръбове, конюнктивата и роговицата, последвани 
от смущения на зрителната функция. Затова 
при двустранни заболявания служителите се 
ограничават от работа в среда с повишена запра­
шеност, изпарения от дразнещи вещества, лоши 
атмосферни условия, студ, вятър, недостатъчно 
осветление и др.
Критерии за определяне годността при птозата 
на клепачите е стеснението на зрителното поле 
при непринудено право положение на главата. 
Окончателно решение се взема след проведено 
оперативно лечение.
При птоза на единия клепач кандидатите 
по графи 2 и 3 са годни за административна и 
физическа работа.
Заболявания на слъзния апарат
Към тази рубрика са включени: дакриоаденит, 
атрофия, киста, дакриолит, непрекъснато сълзо­
течение, синдром „сухо око“, остро и хронично 
възпаление на слъзните пътища, стеноза и др. 
Възпалителни заболявания, които подлежат на 
лечение да се освидетелстват след приключване 
на лечението.
Годността за работа в МВР се определя след 
обективно изследване на слъзните пътища и след 
проведено оперативно лечение. Ако слъзотече­
нието на двете очи е умерено, се взема решение 
за ограничена годност за служителите.
То се влияе от външните неблагоприятни 
атмосферни условия, поради което е противо­
показана работа с продължително излагане на 
студ, вятър, прах, изпарения и др.
Заболявания на орбитата
Включва следните заболявания: остро възпа­
ление на орбитата, ендокринен екзофталм, друг 
екзофталм, деформации на орбитата, енофталм, 
други заболявания на орбитата.
Годността за работа в МВР се определя след 
завършване на лечението съобразно зрителната 
острота.
Заболявания на зрителния нерв и зрителните 
пътища
Тук се отнасят следните заболявания: едем 
на папилата, атрофия на зрителния нерв, неврит, 
оптична неисхемична и исхемична невропатия, 
папилит, ретробулбарен неврит, притискане или 
хеморагия на зрителния нерв, заболявания на 
хиазмата, зрителната кора и други неуточнени 
заболявания.
Индивидуална преценка по годността за 
работа в МВР се взема след приключване на 
лечението съобразно зрителната острота и пе­
риферното зрение.
Страбизъм на очите и други смущения на 
бинокулярното зрение
Отнася се както задружното, така и парали­
тичното кривогледство. При задружно кривоглед­
ство винаги е смутено бинокулярното зрение и 
обикновено зрителната острота на едното око 
(кривогледото) е намалена, но критерият за 
годността е наличието на самото кривогледство. 
При добро зрение на кривогледото око, след 
сполучлива операция, годността се определя 
съобразно зрителната острота. 
Паралитичното кривогледство без двойни 
образи се третира като задружно. 
При наличие на двойни образи решение за 
годност при служителите се взема след лечение. 
Кандидатите се преценяват като негодни с из­
ключение на графа 3 – индивидуална преценка. 
Други заболявания на окото
Тук се отнасят болестите на вътрешните очни 
тъкани, които търпят процес на развитие и са 
трайни остатъци на вече прекарани заболявания, 
туберкулозни, паренхиматозни кератити, тубер­
кулозни иридоциклити, катаракта компликата, 
ретинитис ексудатива и др.
Ако окото бъде окончателно излекувано, 
годността на служителя се преценява съобразно 
зрителната острота.
При често рецидивиращи еписклерити и 
склерити служителите спазват противопоказани 
условия на труд: работа при лоши атмосферни 
влияния, студ, вятър, прах, дразнещи изпаре­
ния и др.
Афакия и други заболявания на лещата
Тук се включват случаите с ектопия, луксация 
или сублуксация на лещата и афакия на едното 
или двете очи. Обикновено те се придружават 
със силно намаление на зрението, поради което 
кандидатите с двуочно увреждане се преценяват 
като негодни за работа в МВР, с изключение на 
графа 3 – индивидуална преценка. 
След проведено оперативно лечение те се 
преценяват индивидуално съобразно установе­
ната зрителна острота и естеството на работа. 
КЛАС VIII. БОЛЕСТИ НА УХОТО И МА­
СТОИДНИЯ ИЗРАСТЪК (Н60-95)
Гнойно и неуточнено възпаление на средното 
ухо, мастоидит, други заболявания на средното ухо
Тук се включват: гнойно и неуточнено въз­
паление на средното ухо, мастоидит и сродни 
състояния, други заболявания на тъпанчетата на 
средното ухо и на процесус мастоидеус.